
PERSONALO SKYRIAUS PERSONALO SPECIALISTO 
PAREIGYBĖS APRAŠYMAS

	1. Biržų rajono savivaldybės administracijos Personalo skyriaus personalo specialistas     (toliau – darbuotojas) yra priskiriamas specialistų pareigybės grupei.
2. Pareigybės lygis – A2. 

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialiuosius reikalavimus:
3.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu teisės ar žmonių išteklių vadybos studijų krypties išsilavinimu, 
arba turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu arba jam prilygintu išsilavinimu ir 1 metų darbo patirtį personalo administravimo srityje;
3.2. išmanyti Lietuvos Respublikos įstatymus, Lietuvos Respublikos vyriausybės nutarimus  bei kitus teisės aktus, reglamentuojančius valstybės tarnybą,  darbo santykius, viešąjį administravimą bei vietos savivaldą, gebėti juos taikyti praktiškai;
3.3. turėti žmogiškųjų išteklių valdymo žinių ir gebėti jas taikyti, sklandžiai reikšti mintis raštu ir žodžiu, išmanyti dokumentų valdymo ir teisės aktų rengimo taisykles;
3.5. mokėti dirbti „Microsoft Office“ programiniu paketu ir naudotis kitomis informacinėmis bei elektroninių ryšių technologijomis; 
3.6. mokėti valdyti informaciją, gebėti savarankiškai organizuoti ir planuoti savo veiklą, nustatyti problemas ir numatyti jų sprendimo  būdus bei metodus, kelti tikslus ir uždavinius.

III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias pareigas:
4.1. apdoroja su Savivaldybės administracijos valstybės tarnautojų personalo valdymu susijusią informaciją arba prireikus koordinuoja su personalo valdymu susijusios informacijos apdorojimą;
4.2. dalyvauja atliekant tarnybinių nusižengimų, darbo drausmės pažeidimų ir kitus panašaus pobūdžio tyrimus;
4.3. organizuoja valstybės tarnautojų konkursus, atranką, perkėlimą, atleidimą;
4.4. organizuoja valstybės tarnautojų vertinimą ir kompetencijų nustatymą arba prireikus koordinuoja vertinimo ir kompetencijų nustatymo organizavimą;
4.5. veda valstybės tarnautojų kasmetinių ir tikslinių atostogų, papildomų poilsio dienų  apskaitą, organizuoja atostogų suteikimą, koordinuoja darbo ir poilsio laiko nustatymą;
4.6. rengia teisės aktų projektus ir kitus su valstybės tarnautojų personalo valdymu susijusius dokumentus arba prireikus koordinuoja teisės aktų projektų ir kitų su valstybės tarnautojų personalo valdymu susijusių dokumentų rengimą;
4.7. rengia ir teikia informaciją, pasiūlymus, ataskaitas personalo valdymo klausimais; 
4.8. konsultuoja valstybės tarnybos darbo santykių, darbo teisės, personalo valdymo  klausimais;
4.9. tvarko duomenis Valstybės tarnautojų registre ir Valstybės tarnybos valdymo informacinėje sistemoje;
4.10. administruoja su personalo valdymu susijusius dokumentus arba prireikus koordinuoja šių dokumentų administravimą;
4.11. koordinuoja valstybės tarnautojų adaptavimą ir integravimą Savivaldybės administracijoje;  
4.12. koordinuoja studentų praktiką ar stažuotę Savivaldybės administracijoje;
4.13. vykdo kitas personalo administravimo veiklas arba prireikus koordinuoja kitų personalo administravimo veiklų vykdymą;
4.14. vykdo kitus nenuolatinio pobūdžio su struktūrinio padalinio veikla susijusius pavedimus.

